
                   Αθήνα  4  Αυγούστου  2009
Προς 
τις Εταιρείες Ορκωτών  Ελεγκτών 

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:
ΥΠΟΔΕΙΓΜΑ «ΕΚΘΕΣΗΣ ΕΝΔΙΑΜΕΣΗΣ ΟΙΚΟΝΟΜΙΚΗΣ ΠΛΗΡΟΦΟΡΗΣΗΣ».

Σε εκτέλεση της υπ' αριθμ. ΣΤ΄9/1/4.8.2009 απόφασης του Εποπτικού Συμβουλίου σας διαβιβάζουμε προς διευκόλυνσή σας, το ΥΠΟΔΕΙΓΜΑ «ΕΚΘΕΣΗΣ ΕΝΔΙΑΜΕΣΗΣ ΟΙΚΟΝΟΜΙΚΗΣ ΠΛΗΡΟΦΟΡΗΣΗΣ».
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1

Κοινοποίηση:

· Επιστημονικό Συμβούλιο Σ.Ο.Ε.Λ. 
· Υπηρεσία Μητρώου του Σ.Ο.Ε.Λ. 

Έκθεση Επισκόπησης Ενδιάμεσης Οικονομικής Πληροφόρησης
Προς τους μετόχους της


Εισαγωγή

Επισκοπήσαμε τη συνημμένη [εταιρική και ενοποιημένη 1] συνοπτική3 κατάσταση οικονομικής θέσης { ή το συνημμένο [εταιρικό και ενοποιημένο 1] συνοπτικό3 ισολογισμό 2} της ΑΒΓ ΑΝΩΝΥΜΗ ΕΤΑΙΡΕΙΑ (η Εταιρεία) της 30ης Ιουνίου 2009, τις σχετικές [εταιρικές και ενοποιημένες 1] συνοπτικές3 καταστάσεις συνολικού εισοδήματος { ή αποτελεσμάτων 2}, μεταβολών ιδίων κεφαλαίων και ταμειακών ροών της εξάμηνης περιόδου που έληξε αυτή την ημερομηνία, καθώς και τις επιλεγμένες3 επεξηγηματικές σημειώσεις, που συνθέτουν την ενδιάμεση συνοπτική3 οικονομική πληροφόρηση, η οποία αποτελεί αναπόσπαστο μέρος της εξαμηνιαίας οικονομικής έκθεσης του Ν. 3556/2007.  Η Διοίκηση της Εταιρείας έχει την ευθύνη για την κατάρτιση και παρουσίαση αυτής της ενδιάμεσης συνοπτικής3 οικονομικής πληροφόρησης, σύμφωνα με τα Διεθνή Πρότυπα Χρηματοοικονομικής Αναφοράς, όπως αυτά έχουν υιοθετηθεί από την Ευρωπαϊκή Ένωση και εφαρμόζονται στην Ενδιάμεση Oικονομική Αναφορά (Διεθνές Λογιστικό Πρότυπο «ΔΛΠ» 34). Δική μας ευθύνη είναι η έκφραση ενός συμπεράσματος επί αυτής της ενδιάμεσης συνοπτικής3 οικονομικής πληροφόρησης με βάση την επισκόπησή μας.

Εύρος της εργασίας επισκόπησης
Διενεργήσαμε την επισκόπησή μας σύμφωνα με το Διεθνές Πρότυπο Επισκόπησης 2410 «Επισκόπηση Ενδιάμεσης Οικονομικής Πληροφόρησης που διενεργείται από τον Ανεξάρτητο Ελεγκτή της Οικονομικής Μονάδας». Η επισκόπηση της ενδιάμεσης οικονομικής πληροφόρησης συνίσταται στη διενέργεια διαδικασιών για την αναζήτηση πληροφοριών, κυρίως από πρόσωπα που είναι υπεύθυνα για οικονομικά και λογιστικά θέματα και στην εφαρμογή κριτικής ανάλυσης και λοιπών διαδικασιών επισκόπησης. Το εύρος μίας εργασίας επισκόπησης είναι ουσιωδώς μικρότερο από έναν έλεγχο που διενεργείται σύμφωνα με τα Διεθνή Πρότυπα Ελεγκτικής και επομένως, δεν μας δίδει τη δυνατότητα να αποκτήσουμε τη διασφάλιση ότι έχουν περιέλθει στην αντίληψή μας όλα τα σημαντικά θέματα τα οποία θα είχαν επισημανθεί σε έναν έλεγχο. Κατά συνέπεια, με την παρούσα δεν διατυπώνουμε γνώμη ελέγχου.

Συμπέρασμα
Με βάση τη διενεργηθείσα επισκόπηση, δεν έχει περιέλθει στην αντίληψή μας οτιδήποτε που θα μας οδηγούσε στο συμπέρασμα ότι η συνημμένη ενδιάμεση οικονομική πληροφόρηση δεν έχει καταρτισθεί, από κάθε ουσιώδη άποψη, σύμφωνα με το ΔΛΠ 34.
Αναφορά επί Άλλων Νομικών Θεμάτων

Από τη διενεργηθείσα επισκόπηση διαπιστώσαμε ότι το περιεχόμενο της προβλεπόμενης από το άρθρο 5 του Ν.3556/2007 εξαμηνιαίας οικονομικής έκθεσης είναι συνεπές με τη συνημμένη ενδιάμεση συνοπτική3 οικονομική πληροφόρηση.

Έδρα του ελεγκτή [πόλη], [ημερομηνία]

[Ο  Ορκωτός  Ελεγκτής  Λογιστής]

[Αρ Μ ΣΟΕΛ]
[εταιρεία ορκωτών ελεγκτών]
[Διεύθυνση]
[Αρ Μ ΣΟΕΛ εταιρείας]

Διευκρινιστικές Σημειώσεις
1. Οι εντός των αγκυλών αναφορές σε [εταιρικές και ενοποιημένες] καταστάσεις περιλαμβάνονται στην Έκθεση Επισκόπησης όταν αναφερόμαστε σε επισκόπηση των οικονομικών στοιχείων της μητρικής Εταιρείας και των ενοποιημένων οικονομικών στοιχείων Ομίλου.

2. Οι εντός των άγκιστρων αναφορές για συνοπτικό {ισολογισμό} και συνοπτική κατάσταση {αποτελεσμάτων} περιλαμβάνονται στην Έκθεση Επισκόπησης, εφόσον από την Εταιρεία καταρτίζονται οι εν λόγω καταστάσεις, αντί της συνοπτικής κατάστασης οικονομικής θέσης και της καταστάσης συνολικού εισοδήματος.

3. Όταν συντάσσεται πλήρης σειρά οικονομικών καταστάσεων παραλείπεται η λέξη συνοπτική ή συνοπτικές ή συνοπτικό.

